**A 103. sorszámú Ipari alpinista megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 32 582 04

1.2. Szakképesítés megnevezése: Ipari alpinista

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 260-380

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség

vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. számú mellékletében az Építészet szakmacsoportra meghatározott kompetenciák birtokában

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 30 %

2.7. Gyakorlati képzési idő aránya: 70 %

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítéssel legjellemzőbben betölthető munkakörök, foglalkozások

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 7912 | Ipari alpinista | Ipari alpinista |

3.2. A szakképesítés munkaterületének rövid leírása:

Nehezen hozzáférhető helyeken, magas épületeken, építményeken, nagyméretű gépeken, antennákon, tornyokon – emelőkosár vagy állványzat használatát kötéltechnikával helyettesítve, kötélen lógva – tisztítási, felújítási, építési, bontási, karbantartási, vagy egyéb, a szakképesítésének megfelelő munkát és mentési feladatokat végez, nem ipari alpinista szakembereket mozgat és biztosít.

Kalandparkokban, sportmászófalaknál, és egyéb sportlétesítményekben kötéltechnikával szabadidős tevékenységeket és sportrendezvényeket támogat.

Különleges körülmények között – magasban, mélyben, és zárttérben – kötéltechnika alkalmazásával csoportos mentési feladatokat végez.

A szakképesítéssel rendelkező képes:

* tanulmányozni a terveket, meggyőződni azok kivitelezhetőségéről
* erőhatásokat, terhelhetőséget értékelni, meghatározni és kiépíteni a biztosító és ereszkedő pontokat
* felszerelni önmagát a munkavégzéshez kötelező és szükséges egyéni védőeszközökkel
* kötélen leereszkedni vagy felmászni a munkaterülethez és elvégezni a munkát
* zuhanás elleni biztosítás alkalmazásával mozogni lezuhanásveszélyes környezetben
* munkát, vagy sporttevékenységet végző személyt leereszteni, mozgatni, biztosítani, a mentési lehetőség folyamatos fenntartásával
* kiépíteni a feladat elvégzéséhez szükséges pályát, a lezuhanás elleni védelem folyamatos megtartása mellett
* emelési feladatoknál meghatározni a szükséges eszközöket és technológiát
* elemezni a mentési lehetőségeket, módszereket, kiválasztani a legoptimálisabb mentési megoldást
* mentési tervet készíteni, majd végrehajtani a mentést

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | – | – | – |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 10101-12 | Építőipari közös tevékenység |
| 4.4. | 11333-12 | Általános kötéltechnika |
| 4.5. | 11334-12 | Kötéltechnika ipari környezetben |
| 4.6. | 11335-12 | Szabadidős sportok kötéltechnikája |
| 4.7. | 11336-12 | Mentés kötéltechnikával |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Iskolarendszeren kívüli szakképzés esetén:

Modulzáró vizsgák eredményes letétele

5.2.A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10101-12 | Építőipari közös tevékenység | írásbeli |
| 5.2.4. | 11333-12 | Általános kötéltechnika | gyakorlati, írásbeli |
| 5.2.5. | 11334-12 | Kötéltechnika ipari környezetben | gyakorlati |
| 5.2.6. | 11335-12 | Szabadidős sportok kötéltechnikája | gyakorlati |
| 5.2.7. | 11336-12 | Mentés kötéltechnikával | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

 A vizsgafeladat megnevezése: Komplex ereszkedési, társbiztosítási, és mentési gyakorlat párban

A vizsgafeladat ismertetése: A kötéltechnikai ismeretek gyakorlatban történő bemutatása: mászás, ereszkedés, átszerelés, húzórendszerek építése, valamint tárgyak mozgatása és személyek mentése kötélbiztosítás mellett

A vizsgafeladat időtartama: 240 perc

A vizsgafeladat aránya: 70 %

5.3.2. Központi írásbeli vizsgatevékenység

A vizsgafeladat megnevezése: Ipari alpintechnika alkalmazása a munkavégzés során

A vizsgafeladat ismertetése: A munkatevékenységek során előforduló alpintechnikai elemek alkalmazása a tervezéstől a kivitelezésen keresztül a munkaterület elhagyásáig, a vonatkozó munkavédelmi és balesetvédelmi előírások betartásával

A vizsgafeladat időtartama: 120 perc

A vizsgafeladat aránya: 20 %

5.3.3. Szóbeli vizsgatevékenység

A vizsgafeladat megnevezése: Általános ipari alpintechnikai és kötéltechnikai ismeretek

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben megadott modulok témaköreinek mindegyikét tartalmazza

A vizsgafeladat időtartama: 30 perc (ebből felkészülési idő: 15 perc)

A vizsgafeladat aránya: 10 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Fejvédők |
| 6.3. | Testhevederzetek |
| 6.4. | Ereszkedőgépek |
| 6.5. | Mászógépek |
| 6.6. | Biztosító eszközök |
| 6.7. | Lezuhanásgátlók |
| 6.8. | Energiaelnyelők |
| 6.9. | Hevederek |
| 6.10. | Karabinerek és kapcsoló elemek |
| 6.11. | Csigák |
| 6.12. | Kötelek |
| 6.13. | Számítógép |
| 6.14. | Kommunikációs eszközök |
| 6.15. | Műszaki dokumentációk |
| 6.16. | Elsősegélynyújtó felszerelés |
| 6.17. | Mentőfelszerelések |

**7. EGYEBEK**

A 10101-12 Építőipari közös tevékenység modul, modulzáró vizsgájának teljesítése alól felmentést kaphat az a vizsgázó, aki az alább felsoroltak közül valamelyiket korábban már eredményesen teljesítette:

0459–06 Építőipari közös feladatok I.

6253–11 Építőipari általános ismeretek